La senescalia va néixer com a resultat de la Croada albigesa i la caiguda de la casa Trencavell. Serà Simó de Montfort qui el 1215 crei les senescalies de Carcassona, Roerga i Belcaire. El 1224 el fill de Simó de Montfort, Amaurí de Montfort, va transferir els drets dels territoris conquerits per la seva casa al Llenguadoc al rei de França, quedant d'aquesta manera sota domini reial directe. La senescalia de Carcassona és el resultat de la nova distribució administrativa impulsada des del nord de França.El 1240, l'últim hereu Trencavell va intentar recuperar els feus de la seva família, però no va poder conquerir Carcassona, defensada pel senescal Guillem d'Ormes. Finalment va haver de rendir-se quan un exercit de suport als assetjats va arribar a la ciutat.